टाटा मोटर्स ने कहा है कि लखटकिया कार नैनो के सिंगूर स्थित कारखाने को लेकर वर्तमान आंदोलन की स्थिति में काम फिर से शुरू नहीं किया जा सकता है। टाटा के प्रवक्ता ने शनिवार को बताया कि पश्चिम बंगाल की राजधानी कोलकाता से कुछ दूरी पर स्थित सिंगूर में ताजा हालात को देखते हुए अभी फिर से काम शुरू नहीं किया जा सकता है। उन्होंने कहा कि कर्मचारियों की सुरक्षा को देखते हुए संयंत्र में शनिवार को दूसरे दिन भी काम ठप रहा। उन्होंने कहा कि तृणमूल कांग्रेस के कार्यकर्ताआें द्वारा संयंत्र के नजदीक धरना और प्रदर्शन को देखते हुए फिलहाल काम फिर से शुरू करने के कोई आसार नजर नहीं आ रहे हैं। इस आंदोलन के बाद जहां विभिन्न रायों ने टाटा की नैना परियोजना को अपने यहां संयंत्र लगाने के लिए आमंत्रित किया है वहीं तमिलनाडु के मुख्यमंत्री एम करुणानिधि का कहना है कि मौजूदा स्थिति को देखते हुए वह टाटा को राय में संयंत्र स्थापित करने के लिए आमंत्रित करने को उचित नहीं मानते हैं। उन्होंने कहा कि टाटा ने परियोजना के लिए जमीन उपलब्ध कराने के वास्ते उनसे कोई संपर्क नहीं किया है। टाटा प्रवक्ता ने कहा है कि सिंगूर में स्थिति अभी अनुकूल नहीं है और धरना प्रदर्शन की स्थिति में वहां फिर से अभी काम शुरू नहीं किया जा सकता है। उन्होंने कहा कि कंपनी स्थिति पर बराबर नजर रखे हुए है।